《吾心四首寄姊丈郭春榆侍郎 其一》
清代·王鸿兟

吾心有菩提，不披沙门缁。吾心有坎离，不饵商山芝。

跂脚卧南有，午梦寻皇羲。黄冠亦安适，白云聊自怡。

冷笑个中人，逐鲍甘如饴。鹿卢与桔槔，各运机心机。

王城岂蜀道，举足忧险巇。童童沧海桑，劫劫长安棋。

同类苦相搏，力角场上鸡。同根苦相煎，火燃釜底萁。

鹬蚌忿一时，利渔尔胡为。嗟嗟造化儿，颠倒良堪嗤。

竖子名竟成，将军数或奇。颜夭盗蹠寿，侏饱方朔饥。

呱呱逅馋狼，宁复有孑遗。指点幕上巢，风雨为之危。

十灶九不黔，何心食肉麋。西龋东亦矉，何处乞邻醯。

任炫夷威容，真庐皆籧施。譬彼嚼屠门，画饼终贻讥。

作者简介：王鸿兟，字啸龙，又号无离，闽县人。光绪甲辰进士，历官邮传部员外郎。